Борис Пастернак
Щом в лирата като към лабиринт…

Превод от руски: Илиана Илиева, 2002

chitanka.info

Щом в лирата като към лабиринт

очите на поетите се взрат

наляво ще се ширне Инд

а по-надясно ще струи Ефрат.

А по средата между двете

със страшна простота

Едем от легендата известен

ще вие стволеста снага.

Над пришълеца той ще израсте

ще му прошепне: Сине!

Аз с историческо лице

в рода на стожерите съм преминал.

Аз светлина съм. И съм знаменит

с това, че сянката е част от мен.

Аз съм живота земен — и зенит,

И негов първи ден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.